






Primjeri sumativnog i formativnog vrednovanja podrškom alata i sustava umjetne inteligencije











1. Uvod

Sumativno vrednovanje je vrsta vrednovanja koja se provodi na kraju nekog nastavnog ciklusa ili dijela gradiva, s ciljem da se ocijeni stečeno znanje i postignuća polaznika. Primjeri su završni ispiti, testovi ili zadaci s ocjenom.

Formativno vrednovanje odvija se tijekom samog procesa učenja i služi kao povratna informacija za polaznika i instruktora. Cilj mu je otkriti nedostatke, razumijevanje gradiva i prilagoditi daljnju nastavu.

Umjetna inteligencija (UI) omogućava nove pristupe u obama tipovima vrednovanja:


	
U sumativnom vrednovanju, alati i sustavi umjetne inteligencije mogu automatski generirati testove, analizirati rezultate i pomoći u objektivnom ocjenjivanju.



	
U formativnom vrednovanju, alati i sustavi umjetne inteligencije pružaju personalizirane povratne informacije, prate napredak i prilagođavaju aktivnosti prema potrebama polaznika.







2. Primjeri alata i sustava umjetne inteligencije

Na tržištu se može pronaći veći broj alata i sustava umjetne inteligencije koji podržavaju sumativno i/ili formativno vrednovanje u obrazovanju, među kojima su odabrani:


	
PERPLEXITY


	
Alat umjetne inteligencije za brzo pronalaženje relevantnih informacija i generiranje prijedloga pitanja. Može se koristiti za pripremu pitanja za sumativne testove ili kao pomoć u formativnim zadacima i za analizu rezultata vrednovanja.







	
ChatGPT


	
Alat za umjetne inteligencije za kreiranje raznovrsnih obrazovnih sadržaja – od pitanja za sumativno vrednovanje do personaliziranih povratnih informacija u formativnom vrednovanju. Instruktori mogu generirati testove, zadatke, objašnjenja, i vršiti analizu rezultata vrednovanja.







	
MIZOU


	
Platforma koja koristi umjetnu inteligenciju za kontinuirano praćenje i analizu učenikova napretka, pružajući personalizirane preporuke i povratne informacije tijekom procesa učenja (formativno vrednovanje).







	
Diffit


	
Alat umjetne inteligencije za detaljnu analizu rezultata testova i kvizova, omogućujući sumativno vrednovanje s preciznim uvidom u područja jačih i slabijih znanja polaznika.







	
Curipod


	
Platforma umjetne inteligencije za kreiranje interaktivnih obrazovnih aktivnosti koje potiču aktivno sudjelovanje i pružaju neposrednu povratnu informaciju, što je ključ formativnog vrednovanja.







	
Copilot 


	
Alat umjetne inteligencije koji pomaže nastavnicima u pripremi pitanja za brzo pronalaženje relevantnih informacija i generiranje prijedloga pitanja. Može se koristiti za pripremu pitanja za sumativne testove ili kao pomoć u formativnim zadacima i analizu rezultata vrednovanja.











3. Uloga instuktora u sumativnom i formativnom vrednovanju uz podršku umjetne inteligencije

Instruktor i dalje ima ključnu ulogu u pripremi i izvođenju sumativnog i formativnog vrednovanja jer samo on poznaje specifične potrebe i kontekst svoje skupine polaznika. Međutim, alati i sustavi UI mogu znatno olakšati ovaj proces:


	
Priprema: Alati i sustavi umjetne inteligencije, poput ChatGPT-a, Perplexity-a i Copilota, mogu pomoći instruktoru brzo generirati kvalitetna pitanja i zadatke za sumativne i formativne provjere znanja.



	
Izvođenje: Alati poput Curipod-a i Mizou-a omogućuju praćenje napretka polaznika u stvarnom vremenu i automatsko pružanje povratne informacije tijekom učenja.



	
Analiza i izvještavanje: Diffit i Copilot mogu automatizirati analizu rezultata i sastavljanje izvještaja, dok ChatGPT može pomoći u interpretaciji podataka, sažimanju ključnih nalaza i generiranju razumljivih izvještaja s preporukama, čime instruktor štedi vrijeme i može se usredotočiti na dodatnu podršku polaznicima.





Na taj način, umjetna inteligencija postaje moćan saveznik instruktorima, a ne zamjena, omogućujući im da posvete više vremena kvalitetnoj interakciji i prilagodbi nastave prema potrebama polaznika.



4. Primjer primjene Copilota u obrazovanju (sumativno vrednovanje)





Instruktor ima Excel tablicu s rezultatima ispita polaznika, s ocjenama od 1 do 5 po svakom zadatku. Cilj mu je brzo analizirati uspješnost polaznika i izraditi sažet izvještaj.

Najprije otvara Excel datoteku i pokreće Copilot (ako koristi Microsoft 365, klikom na ikonu Copilot). Zatim unosi upit (slika):

„Analiziraj prosječnu ocjenu po zadacima i istakni gdje su polaznici imali najviše poteškoća. Generiraj sažetak za izvještaja."

Copilot automatski odgovara:

Prosječna ocjena po zadacima je:Zadatak 1: 4.3Zadatak 2: 3.8Zadatak 3: 2.9Zadatak 4: 3.7Najveći broj polaznika (60 %) imao je problema sa Zadatkom 3 koji je zahtijevao analitičko razmišljanje i argumentaciju.

5. Primjer primjene ChatGPT-ja u formativnom vrednovanju





5. Primjer primjene ChatGPT-ja u formativnom vrednovanju

Instruktor želi pružiti personaliziranu povratnu informaciju polaznicima nakon eseja. Cilj je uštedjeti vrijeme, a pritom sačuvati kvalitetu i individualni pristup.

Instruktor kopira esej jednog polaznika i zajedno s rubrikom za vrednovanje unosi sve u ChatGPT, uz sljedeći upit (slika):

„Procijeni ovaj esej na temelju sljedećih kriterija: jasnoća izraza, argumentacija, struktura teksta i točnost informacija. Napiši konstruktivnu povratnu informaciju od 150 riječi."

ChatGPT automatski generira:

Esej pokazuje dobru strukturu i jasnoću izraza. Argumentacija je logična, ali nedostaju primjeri koji bi dodatno potkrijepili tvrdnje. Uvod i zaključak su sažeti i funkcionalni. Tema je dobro obrađena, no nekoliko informacija moglo bi biti preciznije navedeno. Savjetujemo da u idućoj verziji eseja dodaš barem jedan konkretan izvor i obradiš etički aspekt teme. Odličan temelj za daljnji rad!

Na ovaj način, ChatGPT pomaže instruktoru u pružanju brze, personalizirane i konstruktivne povratne informacije, čime se potiče refleksija i daljnje učenje, a instruktor štedi vrijeme bez gubitka pedagoške kvalitete.

[image: Početno sučelje ChatGPT 5 (Open AI) za generiranje sadržaja pomoću umjetne inteligencije ]

6. Primjer: korištenje alata UI Perplexity u kontekstu formativnog i sumativnog vrednovanja





6. Primjer: korištenje alata UI Perplexity u kontekstu formativnog i sumativnog vrednovanja

Instruktor želi pripremiti pitanja za sumativni ispit iz područja „Održivi razvoj“. Cilj je osigurati da pitanja obuhvate aktualne i relevantne sadržaje, a da pritom priprema ne oduzme previše vremena.

Pokreće Perplexity i upisuje upit:

„Napiši 5 višestrukih pitanja o održivom razvoju s točnim odgovorima i kratkim objašnjenjem."

Perplexity automatski generira:

Koji je cilj održivog razvoja?a) Brži gospodarski rastb) Očuvanje resursa za buduće generacije (točan odgovor)c) Povećanje potrošnje energijed) Maksimalna proizvodnja hraneObjašnjenje: Održivi razvoj usmjeren je na ravnotežu između gospodarskog razvoja, okoliša i društva.

7. Primjer: Kako generirati cjeloviti test u ChatGPT-ju





7. Primjer: Kako generirati cjeloviti test u ChatGPT-ju

Instruktor definira temu i opseg testa, npr. „povijest umjetne inteligencije“ ili „osnove računalnih mreža“.

Vrlo je važno pobliže objasniti karakteristike polaznika i obrazovni kontekst u kojem se test koristi. To uključuje razinu predznanja, dob polaznika, ciljeve učenja i specifične potrebe grupe. Ovi podaci pomažu UI sustavu da generira prikladnija pitanja i zadatke.

Nakon toga instruktor navodi broj i vrste pitanja, na primjer: „Napiši mi test s 10 pitanja: 5 pitanja višestrukog izbora, 3 pitanja kratkog odgovora i 2 esejska pitanja.“

Dodaje i upute za odgovore, na primjer: „Za pitanja višestrukog izbora navedi i točne odgovore.“

Opcionalno, instruktor može zatražiti i objašnjenja ili ključ odgovora kako bi lakše provjeravao odgovore.

Za kreiranje testa instruktor unosi u ChatGPT sljedeći upit:

„Molim te, sastavi cjeloviti test iz povijesti umjetne inteligencije. Test neka sadrži 10 pitanja: 5 višestrukog izbora s ponuđenim odgovorima i označenim točnim odgovorom, 3 pitanja kratkog odgovora i 2 esejska pitanja. Uz svako pitanje višestrukog izbora napiši i kratko objašnjenje točnog odgovora. Test prilagodi potrebama i razini znanja polaznika, uzimajući u obzir njihovu dob i predznanje.“

Kao rezultat, instruktor dobiva:


	listu svih 10 pitanja razvrstanih po tipu

	kod pitanja višestrukog izbora ponuđene odgovore s označenim točnim

	kod eseja i kratkih odgovora jasno naznačeno što se traži

	kratka objašnjenja kod pitanja višestrukog izbora za lakšu provjeru.



Ovaj postupak omogućuje instruktoru brzo i efikasno sastavljanje kvalitetnog cjelovitog testa prilagođenog potrebama, razini znanja i specifičnom obrazovnom kontekstu polaznika.




8. Primjer: Curipod za formativno vrednovanje





8. Primjer: Curipod za formativno vrednovanje

Curipod je alat umjetne inteligencije koji omogućuje izradu interaktivnih kvizova, anketa i zadataka uz trenutačnu povratnu informaciju. Alat podržava formativno vrednovanje i potiče aktivno sudjelovanje polaznika tijekom nastave. Instruktori ga koriste za provjeru razumijevanja gradiva, poticanje rasprave i praćenje napretka u stvarnom vremenu.

Prednosti za instruktora:


	
Omogućuje brzu pripremu kvalitetnih interaktivnih zadataka uz minimalno vrijeme pripreme.



	
Pruža trenutačnu povratnu informaciju polaznicima, što povećava angažman i motivaciju.



	
Omogućuje praćenje napretka u stvarnom vremenu i brzo prepoznavanje područja koja zahtijevaju dodatnu podršku.



	
Podržava formativno vrednovanje i olakšava donošenje odluka o daljnjem tijeku nastave.





Premda je Curipod izvorno razvijen za primjenu u osnovnoškolskom obrazovanju, radi svoje jednostavnosti i intuitivnog sučelja sve se češće koristi i u drugim obrazovnim okruženjima. U visokoškolskim institucijama, gdje je MS PowerPoint jedan od najčešće korištenih za izradu prezentacije obrazovnih sadržaja, Curipod predstavlja jednostavan prijelaz prema korištenju alata umjetne inteligencije u nastavi.


Primjer primjene:





Instruktor se prijavi u Curipod, odabere opciju za izradu nove aktivnosti i unese pitanja vezana uz temu održivog razvoja. Može učitati vlastiti obrazovni sadržaj, na primjer, prezentaciju u PowerPointu ili PDF formatu, i pretvoriti je u interaktivnu lekciju (slika 1). Na pojedine dijapozitive dodaje pitanja ili zadatke (npr. višestruki izbor, anketa, otvoreno pitanje) kako bi potaknuo aktivno sudjelovanje (slika 2). Kada je kviz spreman, dijeli poveznicu ili QR kod s polaznicima koji se priključuju putem svojih uređaja (slika 3). Tijekom aktivnosti, Curipod prikazuje odgovore u stvarnom vremenu i automatski daje povratnu informaciju o točnosti (slika 4). Nakon završetka, alat prikazuje sažetak rezultata i napretka (slika 5, slike 6), što instruktoru omogućuje uvid u razumijevanje sadržaja i prilagodbu nastave prema potrebama polaznika.

[image: ]

9. Kako instruktor može definirati predznanje i kontekst polaznika za  umjetnu inteligenciju?





9. Kako instruktor može definirati predznanje i kontekst polaznika za  umjetnu inteligenciju?


	
Kratki opis polaznikaInstruktor može u upit dodati nekoliko rečenica o grupi polaznika, npr.:„Polaznici su studenti prve godine informatičkog smjera, imaju osnovno znanje iz računalnih mreža i programiranja.“

10. Primjer za alat umjetne inteligencije Mizou





10. Primjer za alat umjetne inteligencije Mizou

Mizou je digitalni alat temeljen na umjetnoj inteligenciji koji omogućuje nastavnicima oblikovanje interaktivnih nastavnih aktivnosti i praćenje napretka polaznika tijekom e-učenja. U njemu se kombiniraju elementi umjetne inteligencije podrške učenju, razvijanja kritičkog mišljenja i formativnog praćenja. Alat omogućuje definiranje ishoda učenja, unos nastavnog sadržaja i automatsko generiranje aktivnosti poput AI Chatbota ili AI Debate koje potiču aktivno i refleksivno učenje.Mizou je besplatan za nastavnike i zbog svoje intuitivne strukture pogodan je za primjenu u visokoškolskom obrazovanju.

11. Primjer za alat umjetne inteligencije QuestionWell





11. Primjer za alat umjetne inteligencije QuestionWell

Opis alata:QuestionWell je digitalni alat koji nastavnicima omogućuje sustavno i učinkovito oblikovanje pitanja za ispite, kvizove i druge oblike provjere znanja. Razvijen je s ciljem da podrži pedagoški promišljen pristup vrednovanju i olakša izradu zadataka koji su usklađeni s ishodima učenja i razinama kognitivne složenosti prema Bloomovoj taksonomiji.

12. Primjer integracije alata i sustava umjetne inteligencije za formativno i sumativno vrednovanje





12. Primjer integracije alata i sustava umjetne inteligencije za formativno i sumativno vrednovanje

U suvremenom visokom obrazovanju, umjetna inteligencija sve se češće koristi kao podrška u različitim oblicima vrednovanja znanja.Alati i sustavi umjetne inteligencije omogućuju nastavnicima automatizaciju tehničkih zadataka, generiranje pitanja viših kognitivnih razina, objektivnije ocjenjivanje i dublju analizu rezultata.U nastavku su prikazana četiri primjera primjene digitalnih alata temeljenih na umjetnoj inteligenciji u formativnom i sumativnom vrednovanju, uz naglasak na pedagošku svrhu, način primjene i zaštitu privatnosti studenata.

13. Zaključak





13. Zaključak

Primjena alata i sustava temeljenih na umjetnoj inteligenciji u formativnom i sumativnom vrednovanju znanja otvara nove mogućnosti za unaprjeđenje kvalitete, učinkovitosti i transparentnosti obrazovnog procesa. Automatizirano generiranje pitanja, rubrika i analitičkih izvještaja omogućuje nastavnicima uvid u napredak studenata u stvarnom vremenu i pruža podršku u donošenju pedagoških odluka utemeljenih na podacima. Time se smanjuje administrativno opterećenje i otvara prostor za individualiziran pristup studentima i razvoj refleksivne nastavne prakse.

Ipak, uz prepoznate prednosti, nužno je zadržati kritičku svijest o ograničenjima i etičkim aspektima korištenja umjetne inteligencije u vrednovanju. Automatizirani sustavi mogu pokazati pristranost u analizi teksta ili nedovoljno razumjeti kontekst studentskog odgovora, zbog čega ljudska prosudba i pedagoška odgovornost ostaju nezamjenjivi elementi svakog evaluacijskog procesa.

U budućnosti se može očekivati sve snažnija integracija UI alata s institucionalnim sustavima poput Moodlea, čime će se dodatno unaprijediti praćenje postignuća, sigurnost podataka i personalizacija učenja. Ključ uspjeha bit će, međutim, u održavanju ravnoteže između tehnološke inovacije i ljudske ekspertize. Umjetna inteligencija može značajno unaprijediti proces vrednovanja, ali samo ako se koristi kao podrška — kao instrument koji osnažuje, a ne zamjenjuje nastavnika u njegovoj profesionalnoj ulozi.

